
	Švėtės upės dalies Žagarės mieste būklės gerinimas Nr. VP3-1.4-AM-04-R-61-002

	Veiksmų programa:
	2007-2013 metų Sanglaudos skatinimo veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2009

	
	veiklų pabaiga:
	2010

	Projekto vertė:
	122.676,12 Eur

	Finansavimo šaltiniai:
	Europos Sąjungos struktūrinių fondų lėšos, Joniškio rajono savivaldybės biudžeto lėšos

	Projekto aprašymas:
	Projektas „Švėtės upės dalies Žagarės mieste būklės gerinimas“ inicijuotas identifikavus šias problemas: 1) biogeninių medžiagų kaupimasis telkinio ekosistemoje (dumblas, nendrės, švendrai ir kt.); 2) prasta būklė vandens telkinio pakrantės (apsauginių juostų ir zonų). Šiuo metu telkinio vandens sistema nėra geros ekologinės būklės, telkinys uždumblėjęs, pažeisti jo krantai. Tai riboja teritorijos panaudojimą turizmui ir rekreacijai, kenkia natūralių ekosistemų egzistavimui. Upė yra įtraukta į rizikos vandens telkinių sąrašą, patvirtintą Aplinkos apsaugos agentūros direktoriaus 2008 m. spalio 31 d. įsakymu Nr. AV-183. Minėtų problemų priežastis – vandens tarša dėl buvusios pieninės bei betono ruošimo įmonių leistų nuotekų ir kitų teršalų. Šiuo metu minėtos įmonės nebedirba, todėl taršos šaltinio nebėra. Projekto dėka siekiama atlikti biogeninių medžiagų pašalinimą iš vandens telkinio ekosistemos, šalinant su šaknimis pakrančių makrofitus (nendres, švendrus ir kt.) bei telkinio dumblą (sapropelį), turintį daug biogeninių medžiagų. Taip pat planuojama atlikti vandens telkinio pakrančių (apsauginių juostų ir zonų) gamtosauginį tvarkymą. Projekto tikslas - pagerinti Žagarės mieste esančios Švėtės upės atkarpos ekologinę būklę. Siekiant įgyvendinti projekto tikslą, reikalinga parengti techninį projektą, valymo darbų programą bei atlikti numatytus darbus. Visi reikalingi dokumentai (techninis projektas, valymo darbų programa, ekspertizės aktas, poveikio aplinkai vertinimas ir kt.) bus parengti iki paraiškos pateikimo datos. Tikslinės projekto grupės: 1) Žagarės miesto gyventojai (2300), kurie gyvens švaresnėje ir saugesnėje aplinkoje. 2) Miesto lankytojai iš Lietuvos ir kitų šalių (apie 3000 per metus).

